CELEX: 32005R2041
Language: sl
Date: 2005-12-14 00:00:00
Title: Uredba Komisije (ES) št. 2041/2005 z dne  14. decembra 2005  o določitvi predvidene proizvodnje neprečiščenega bombaža in novega začasnega znižanja normirane cene, ki izhaja iz nje, za tržno leto 2005/2006

15.12.2005   
            
            
               SL
            
            
               Uradni list Evropske unije
            
            
               L 328/44
            
         
      UREDBA KOMISIJE (ES) št. 2041/2005
   z dne 14. decembra 2005
   o določitvi predvidene proizvodnje neprečiščenega bombaža in novega začasnega znižanja normirane cene, ki izhaja iz nje, za tržno leto 2005/2006
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Akta o pristopu Grčije, zlasti Protokola 4 o bombažu (1),
   ob upoštevanju Uredbe Sveta (ES) št. 1051/2001 z dne 22. maja 2001 o proizvodni pomoči za bombaž (2), in zlasti druge alinee člena 19(2) Uredbe,
   ob upoštevanju naslednjega:
   
               (1)
            
            
               Člen 16(2) Uredbe Komisije (ES) št. 1591/2001 z dne 2. avgusta 2001 o podrobnih pravilih za uporabo programa pomoči za bombaž (3) določa, da se predvidena proizvodnja neprečiščenega bombaža iz drugega pododstavka člena 14(3) Uredbe (ES) št. 1051/2001 in novo začasno znižanje normirane cene, ki izhaja iz nje, določita pred 1. decembrom v zadevnem tržnem letu.
            
         
               (2)
            
            
               Člen 19(2) Uredbe (ES) št. 1051/2001 določa, da se predvidena proizvodnja določi ob upoštevanju kvalitete letine. Zato je treba določiti omenjeno predvideno proizvodnjo na osnovi podatkov za tržno leto 2005/2006.
            
         
               (3)
            
            
               Drugi pododstavek člena 14(3) Uredbe (ES) št. 1051/2001 določa, da se od 16. decembra po začetku tržnega leta znesek predplačila določi na osnovi predvidene proizvodnje, povečane za najmanj 7,5 %. Ob upoštevanju najnovejšega stanja količin pod nadzorom, o katerem za tržno leto 2005/2006 poročajo države članice v skladu s točko (c)(i) člena 15(4) Uredbe (ES) št. 1591/2001, in ob upoštevanju negotovosti glede grške proizvodnje je treba kot varnostni dodatek uporabiti odstotek povečanja 12,5 % za Grčijo, 7,5 % za Španijo in Portugalsko.
            
         
               (4)
            
            
               Novo začasno znižanje normirane cene se izračuna v skladu s členom 7 Uredbe (ES) št. 1051/2001, vendar ob zamenjavi dejanske proizvodnje s predvideno povečano proizvodnjo.
            
         
               (5)
            
            
               Ukrepi, predvideni s to uredbo, so v skladu z mnenjem Upravljalnega odbora za naravna vlakna –
            
         SPREJELA NASLEDNJO UREDBO:
   Člen 1
   1.   Za tržno leto 2005/2006 se predvidena proizvodnja neprečiščenega bombaža določi na:
   
               —
            
            
               1 100 000 ton za Grčijo,
            
         
               —
            
            
               335 780 ton za Španijo,
            
         
               —
            
            
               611 ton za Portugalsko.
            
         2.   Za tržno leto 2005/2006 se novo začasno znižanje normirane cene določi na:
   
               —
            
            
               39,650 EUR/100 kg za Grčijo,
            
         
               —
            
            
               23,918 EUR/100 kg za Španijo,
            
         
               —
            
            
               0 EUR/100 kg za Portugalsko.
            
         Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 14. decembra 2005
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  Protokol, kakor je bil nazadnje spremenjen z Uredbo Sveta (ES) št. 1050/2001 (UL L 148, 1.6.2001, str. 1).
   
      (2)  UL L 148, 1.6.2001, str. 3.
   
      (3)  UL L 210, 3.8.2001, str. 10. Uredba, kakor je bila spremenjena z Uredbo (ES) št. 1486/2002 (UL L 223, 20.8.2002, str. 3).